మందాడి ప్రభాకర రెడ్డి

ఎం. ప్రభాకర రెడ్డి గా ప్రసిద్ధులైన డాక్టర్ మందాడి ప్రభాకర రెడ్డి (అక్టోబర్ 8, 1935 - నవంబర్ 26, 1997) తెలుగు సినిమా నటుడు, కథా రచయిత. స్వతహాగా వైద్యుడు అయినా నటన పై గల అనురక్తితో చాలా తెలుగు చిత్రాలలో నటించాడు. కొన్ని హిందీ, తమిళ చిత్రాలలో కూడా నటించాడు. ఎక్కువగా ప్రతినాయక పాత్రలలో నటించాడు. 37 ఏళ్ల కెరీర్‌లో 500కు పైగా సినిమాల్లో నట్టించిన నటుడు, దర్శకుడు, నిర్మాత కూడా. కార్తీక దీపం వంటి అనేక సినిమాలకు కథలను అందించాడు. 

ఎన్టీఆర్, ఏఎన్నార్ సహా చిరంజీవి వరకు కూడా చాలా మంది సినిమాల్లో విలన్‌గానే కాకుండా అనేక పాత్రల్లో నటించాడు ప్రభాకర రెడ్డి. ఈయన కేవలం నటుడు మాత్రమే కాదు అంతకంటే అద్భుతమైన వైద్యుడు కూడా. ఓ వైపు వైద్యవృత్తితో పాటు నటనలోనూ సత్తా చూపించారు ఈయన. తెలుగు సినీ పరిశ్రమ ఒకప్పుడు మద్రాస్‌లోనే ఉండేది. 90ల మొదట్లో దాన్ని హైదరాబాద్‌కు తీసుకొచ్చారు. దానికోసం ఎన్టీఆర్, ఏఎన్నార్ సహా చాలా మంది ఎంతో కృషి చేసారు. ఈ క్రమంలోనే హైదరాబాద్‌లో స్టూడియోలు నిర్మించడం.. సినిమా హాల్స్ కట్టడం లాంటివి చేసారు. అలాంటి సమయంలో ప్రభాకర రెడ్డి మాత్రం పేద సినీ కళాకారుల కోసం తన 10 ఎకరాల పొలం ఇచ్చేసారు. అది కూడా ఉచితంగా.. అలా కట్టుకున్న కాలనీనే ఇప్పుడు చెప్పుకుంటున్న చిత్రపురి కాలనీ. అందుకే దానికి ప్రభాకర రెడ్డి చిత్రపురి కాలనీ అంటారు. ఇక్కడ ఒక్క రూపాయి కూడా తీసుకోకుండా నాడు ఆయన 10 ఎకరాలను దానం చేసాడు. అందుకనే హైదరాబాదు లోని మణికొండలో ఈయన స్మారకార్ధం డా. ప్రభాకరరెడ్డి చలనచిత్ర కార్మిక చిత్రపురికి ఈయన పేరుపెట్టారు.

జీవిత సంగ్రహం
ప్రభాకరరెడ్డి, సూర్యాపేట జిల్లా, తుంగతుర్తిలో లక్ష్మారెడ్డి, కౌసల్య దంపతులకు 1935, అక్టోబర్ 8 న జన్మించాడు. తుంగతుర్తిలో ప్రాథమిక విద్యాభ్యాసం తర్వాత హైదరాబాదులోని సిటీ కాలేజీలో ఇంటర్మీడియట్ చదివాడు. 1955 నుండి1960 వరకు ఉస్మానియా వైద్య కళాశాలలో వైద్యవిద్యను అభ్యసించాడు. 1960లో గుత్తా రామినీడు దర్శకత్వం వహించిన చివరకు మిగిలేది సినిమాతో చిత్రరంగ ప్రవేశం చేశాడు. ఆ సినిమాలో ఒక మానసిక వైద్యుని పాత్ర పోషించాడు. ఈయన సినీ ప్రస్థానంలో మొత్తం 472 సినిమాల్లో నటించాడు. మంచి విజయాలను సాధించిన పండంటి కాపురం, పచ్చని సంసారం, ధర్మాత్ముడు, గృహప్రవేశం, గాంధీ పుట్టిన దేశం, కార్తీకదీపం, నాకు స్వతంత్రం వచ్చింది వంటి సినిమాలతో పాటు మొత్తం 21 తెలుగు సినిమాలకు కథలను అందించాడు.

1996లో కామ్రేడ్ అనే సినిమాకు కథను అందించి దర్శకత్వం వహించాడు. ఆ సినిమాలో కె.జి.సత్యమూర్తి, మాస్టర్జీ పాటలున్నాయి.

ప్రభాకరరెడ్డి 1997, నవంబరు 26 తేదీన తన 62వ యేట హైదరాబాదులో మరణించాడు.

పురస్కారాలు
1981 - నంది ఉత్తమ నటుడు - పల్లె పిలిచింది చిత్రం లోని నటనకు
1980 - నంది ఉత్తమ నటుడు - యువతరం కదిలింది చిత్రం లోని నటనకు
 1990లో చిన్నకోడలు సినిమాలో ఉత్తమసహాయ నటుడిగా నంది పురస్కారం అందుకున్నాడు 
 ఉత్తమ కథారచయితగా గృహప్రవేశం, గాంధీ పుట్టిన దేశం సినిమాలకు నంది పురస్కారాలను అందుకున్నాడు.

నటించిన చిత్రాలు

 సంవత్సరం  సినిమా పేరు  నటించిన పాత్ర 1960  చివరకు మిగిలేది  మానసిక వైద్యుడు 1961  పాండవ వనవాసం   1962  భీష్మ  శంతనుడు 1962  మహామంత్రి తిమ్మరుసు  వీరభద్ర గజపతి 1963  నర్తనశాల  కర్ణుడు 1963  పునర్జన్మ  1963  శ్రీ కృష్ణార్జున యుద్ధం  శివుడు 1964  బొబ్బిలి యుద్ధం  1966  నవరాత్రి  పోలీస్ ఇన్ స్పెక్టర్ 1966  పల్నాటి యుద్ధం  కన్నమ నాయుడు 1967  శ్రీ కృష్ణావతారం  బలరాముడు 1967  ఉమ్మడి కుటుంబం  1968  బ్రహ్మచారి  1968  వింత కాపురం  రంగరాజు 1968  రణభేరి  1969  ఆత్మీయులు  1969  నాటకాల రాయుడు  రామారావు, బుజ్జిబాబు అన్నయ్య 1969  భలే తమ్ముడు  ఇన్ స్పెక్టర్ శేఖర్ 1970  అక్కా చెల్లెలు  సీనియర్ లాయర్ 1970  పెళ్లి కూతురు   1970  హిమ్మత్  1970  లక్ష్మీ కటాక్షం  రాజు 1971  మట్టిలో మాణిక్యం  1971  మోసగాళ్ళకు మోసగాడు  1971  బస్తీ బుల్ బుల్  1971  పెత్తందార్లు  1971  చలాకీ రాణి కిలాడీ రాజా  దొంగలముఠా నాయకుడు 1972  బాల భారతం  1972  పండంటి కాపురం  1972  పాపం పసివాడు  1972  పిల్లా పిడుగా  రీకు 1972  మావూరి మొనగాళ్ళు  1973  మాయదారి మల్లిగాడు  1973  సంసారం సాగరం  1974  అల్లూరి సీతారామరాజు  మల్లుదొర 1974  అందరూ దొంగలే  1974  దీక్ష  1974  దేవదాసు  1975  ఎదురులేని మనిషి   1975  జేబుదొంగ   1976  ఉత్తమురాలు   1976  భక్త కన్నప్ప  1976  రామరాజ్యంలో రక్తపాతం  1977  కల్పన  డాక్టర్  1977  ఖైదీ కాళిదాసు  జగదీష్ చంద్ర ప్రసాద్  1977  దాన వీర శూర కర్ణ  ధర్మరాజు 1977  యమగోల  రమణమూర్తి/రామశాస్త్రి  1978  ఇంద్రధనుస్సు  1978  కటకటాల రుద్రయ్య  1978  అనుగ్రహం  భైరవుని సేవకుడు 1978  తల్లే చల్లని దైవం   1978  సొమ్మొకడిది సోకొకడిది  బ్లాక్ టైగర్ 1979  గోరింటాకు  1979  కార్తీక దీపం  కథా రచయిత, నటుడు : ధనుంజయ రావు 1979  రంగూన్ రౌడీ  1980  ఏడంతస్తుల మేడ  1980  నకిలీ మనిషి  సి.ఐ.డి. ప్రభాకర్ 1980  సర్దార్ పాపారాయుడు  1980  యువతరం కదిలింది  1981  కిరాయి రౌడీలు  1981  పార్వతీ పరమేశ్వరులు  1981  ప్రేమాభిషేకం  1981  తోడు దొంగలు  1981  హరిశ్చెంద్రుడు  1982  బొబ్బిలి పులి  1982  నా దేశం  కైలాసం 1983  రుద్రకాళి   1984  అల్లుల్లు వస్తున్నారు  1984  అనుబంధం  1984  బాబులుగాడి దెబ్బ  1984  మెరుపు దాడి  బహదూర్ 1984  సత్య హరిశ్చంద్ర  1985  అగ్ని పర్వతం  రుద్రయ్య 1985  బుల్లెట్  1985  చట్టంతో పోరాటం  భారతి తండ్రి 1985  ఓ తండ్రి తీర్పు  1985  శ్రీ దత్త దర్శనం  అత్రి 1987  విశ్వనాథ నాయకుడు  1987  వక్త్ కా షాహేన్షా  1988  అంతిమతీర్పు  1988  ఊరేగింపు 1988  చిన్నోడు పెద్దోడు  1989  శ్రీరామచంద్రుడు  బంగారయ్య 1990  అన్న-తమ్ముడు  1990  చిన్న కోడలు  1991   అల్లుడు దిద్దిన కాపురం 

బయటి లింకులు

మూలాలు

వర్గం:1935 జననాలు
వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:1997 మరణాలు
వర్గం:తెలుగువారిలో వైద్యులు
వర్గం:సూర్యాపేట జిల్లా సినిమా దర్శకులు
వర్గం:సూర్యాపేట జిల్లా వ్యక్తులు
వర్గం:సూర్యాపేట జిల్లా వైద్యులు
వర్గం:తెలుగు సినిమా రచయితలు